## Igualtat commemora el Dia Internacional contra la LGTBI-fòbia amb un acte per a promoure el respecte i celebrar la diversitat i la llibertat

*** El director general de Diversitat reitera el compromís del Consell amb l’erradicació de qualsevol tipus de discriminació, odi o violència cap a les persones LGTBIQ+
* Per a a celebrar este dia, s’ha organitzat un concert de l’arpista i cantant Musgö a la Casa dels Caragols de Castelló de la Plana**

La Vicepresidència Segona i Conselleria de Serveis Socials, Igualtat i Habitatge ha organitzat un acte per a commemorar el Dia Internacional contra la LGTBI-fòbia, que se celebra este divendres, 17 de maig, amb l’objectiu de promoure el respecte cap a totes les persones i celebrar la diversitat i la llibertat.

El director general de Diversitat, Stephane Soriano, ha explicat que es tracta d’un acte amb el qual es vol visibilitzar “la importància de respectar i garantir els drets de totes les persones, sense distinció i amb independència de la seua orientació sexual o identitat o expressió de gènere”.

Soriano ha assenyalat que la celebració d’este dia “ens oferix l’oportunitat de posar de manifest la igualtat plena i efectiva” de les persones LGTBIQ+, i el compromís del Consell de combatre “qualsevol tipus de discriminació, odi o violència. És crucial sensibilitzar sobre això a tota la societat i reconéixer la diversitat per a avançar cap a una societat inclusiva, igualitària i tolerant”.

Amb el lema ‘Orgull de Comunitat’, la Conselleria ha organitzat esta vesprada un concert de l’arpista i cantant Musgö a la Casa dels Caragols de Castelló de la Plana. Amb la finalitat de retre homenatge a totes les persones que han patit i continuen patint ataques LGTBI-fòbics, l’acte es desenvoluparà en un escenari ple de ciris.

Amb este esdeveniment, ha assenyalat Soriano, la Generalitat aposta per oferir “espais segurs per al diàleg, l’expressió i la sensibilització”. Així, ha emfatitzat, “posem el focus en els valors de la inclusió, la diversitat i la no discriminació”, al mateix temps que es mobilitza la ciutadania “cap a una societat justa, lliure de delictes i expressions d’odi”.

L’arpista gaditana Musgö és coneguda per la seua proposta íntima i emocional en un estil propi que fusiona elements de l’indie, folk i la música electrònica. La seua narrativa tracta temes universals com l’amor, l’acceptació i la lluita contra la injustícia i demostra un compromís ferri amb la igualtat, els drets humans i la comunitat LGTBIQ+.

L’acte commemoratiu serà conduït pel periodista, escriptor i activista, José Mola.

Fecha: 17/05/2024